Þyngdist um 25 kíló og skilur nú venjulegar konur Rosie Huntington-Whiteley eignaðist barn fyrir tveimur árum . AFP Ofurfyrirsætan Rosie Huntington-Whiteley átti ekki auðvelt með að komast í sitt fyrra form eftir barnsburð eftir að hún eignaðist son sinn árið 2017 . Þegar hún var að reyna að grenna sig fann hún fyrir sektarkennd yfir því að hafa lýst því yfir hversu auðvelt það væri að halda sér í ofurfyrirsætuforminu . Huntington-Whiteley segir í nýjum hlaðvarpsþætti að því er fram kemur á vef ET að hún hafi þyngst um 25 kíló á meðgöngunni . Í fyrstu átti hún erfitt með að sætta sig við breytingarnar á líkama sínum en að lokum var hún svo ánægð að hún gekk um heimili sitt nakin . Rosie Huntington-Whiteley ólétt í febrúar 2017 . AFP Það gekk þó ekki eins vel og hún hafði vonað að léttast aftur . „ Ég horfði í spegilinn og hugsaði bara ég þarf að léttast um 15 til 18 kíló , “ segir Huntington-Whiteley sem segist hafa farið aftur og aftur í ræktina og ekki séð mun á sér . „ Þau eru ekki að hrynja af , þau eru ekki að fara og það var mjög auðmýkjandi fyrir mig af því að líkami minn hafði stóran hluta lífs míns litið út á ákveðinn hátt . “ „ Núna skil ég hversu erfitt þetta er fyrir sumt fólk að fara í ræktina , “ segir fyrirsætan sem leið ansi illa í ræktinni fyrst eftir barnsburð . Hún fékk samviskubit vegna þess að hún hafði lýst því yfir að hún þyrfti bara að fara í ræktina þrisvar til fjórum sinnum í viku til þess að halda líkamanum mjóum og löngum . Sjö mánuðum eftir að fyrirsætan átti barn sitt var hún bókuð í sundfatamyndatöku á strönd og náðu götuljósmyndarar myndum af henni sem birtust í fjölmiðlum . „ Enn einn líkaminn sem eyðileggst eftir barnsburð , “ er meðal þess sem fyrirsætan sá skrifað um sig og tók hún nokkra daga í að jafna sig . Að lokum gerði þetta hana að sterkari manneskju . Fyrirsætan segir alla líkama mismunandi og allt fólk vera á sinni eigin vegferð . Hún segir að nýbakaðar mæður muni komast í form með tíð og tíma en það sé mikilvægt að þær njóti sín og tímans með börnum sínum .